આ ઉપરાંત વસુદેવ-દેવકીના આઠમા પુત્ર તરીકે શ્રીકૃષ્ણ મથુરામાં કારાવાસમાં અવતર્યા. કંસથી બચાવવા વસુદેવ તેમને ગોકુળમાં મૂકી આવ્યા. અહીં નંદ અને યશોદામૈયાના આંગણે શ્રીકૃષ્ણે ગોપાલકૃષ્ણના બાળસ્વરૃપે અનેકવિધ લીલાઓ કરી. ગોપીઓનું વૃંદ, વૃંદાવન, ગાયો અને વાંસળીના સૂરોનો મોહક જાદુ પરમાત્મા શ્રીકૃષ્ણના ગોપાલસ્વરૃપને પણ ઇંગિત કરે છે. આમ ધર્મગ્રંથોમાં શ્રીકૃષ્ણનાં ચતુર્ભુજ, દ્વિભુજ અને ગોપાલકૃષ્ણ એમ ત્રણ સ્વરૃપો વર્ણવાયેલાં મળે છે.